**Juan Fernando López Aguilar**, nado o 10 de xuño de 1961 en Las Palmas de Gran Canaria, é un político e xurista español do PSOE. Deputado pola provincia das Palmas desde a VII lexislatura. Desde o 18 de abril de 2004 ata o 12 de febreiro de 2007 foi Ministro de Xustiza do goberno de José Luis Rodríguez Zapatero.

Traxectoria
-----------

Afeccionado ó debuxo, comezou publicando caricaturas no diario canario *La Provincia*. Foi autor dunha serie de cómic chamada *Gaudeamus*, realizada conxuntamente con Andrés Sopeña Monsalve, profesor de Dereito da Universidade de Granada, e durante a súa estancia nesta Universidade. Apareceu regularmente no periódico *Sur de Málaga*. En 1981 editouse unha recompilación destas tiras, baseadas nas andanzas e desventuras dun PNN (Profesor Non Numerario).

Licenciado en Dereito pola Universidade de Granada con Premio Extraordinario e Premio Nacional Fin de Carreira (1984). Licenciado en Ciencias Políticas e Socioloxía pola Universidade Complutense de Madrid. Mestrado en Dereito e Diplomacia pola Fletcher School of Law and Diplomacy (Tufts University). Doutor en Dereito pola Universidade de Boloña, con premio extraordinario. Desde 1993 ocupa a Cátedra de Dereito Constitucional da Universidade das Palmas de Gran Canaria. Catedrático Jean Monnet de Dereito e Integración Europea desde 1999.

### Ingreso no PSOE

Está afiliado ó Partido Socialista desde o ano 1983. En 1990, foi nomeado asesor executivo do Gabinete do Ministro de Xustiza Enrique Múgica e posteriormente desempeñou o cargo de Xefe de Gabinete dos Ministerios de Administracións Públicas (1993) e Educación e Ciencia. En 1999 coordinou a candidatura socialista á presidencia do Goberno das Canarias. No 35 Congreso Federal do PSOE foi elixido Secretario de Liberdades Públicas e Desenvolvemento autonómico. Desde 1996 é deputado da cámara baixa española.

Candidatura á presidencia das Canarias
--------------------------------------

O 28 de outubro de 2006, é oficialmente designado candidato do PSOE á presidencia das Canarias para as eleccións autonómicas de 2007, anunciándose o 7 de febreiro de 2007 a súa substitución, á fronte do Ministerio de Xustiza, polo fiscal Mariano Fernández Bermejo.

O 18 de abril de 2007 viuse obrigado a pedir desculpas publicamente tras saír á luz que un dos documentos electorais presentados polo PSOE nas Canarias (*"125 medidas do primeiro ano de goberno"*) fora plaxiado dos que incluíron Cidadáns - Partido da Cidadanía no seu programa nas eleccións ó parlamento catalán o ano anterior.

### Resultados

A súa candidatura nas eleccións foi a máis votada e a que obtivo o maior número de deputados no Parlamento das Canarias (26 de 60), pero un pacto entre Coalición Canaria (19 deputados) e o Partido Popular (15 deputados), desbancouno da presidencia rexional.

Notas
-----

1. ↑  "Biografía - Juan Fernando López Aguilar - Web oficial". *juanfernandolopezaguilar.es* (en castelán). Consultado o 20-3-2018.
2. ↑  "Ciutadans denuncia que el programa del PSOE para Canarias es un plagio del suyo". *www.elmundo.es*. Consultado o 2020-03-29.
3. ↑  "Dimite el asesor del PSOE de Canarias que plagió el programa de Ciutadans". *www.elmundo.es*. Consultado o 2020-03-29.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Juan Fernando López Aguilar Modificar a ligazón no Wikidata*** |

### Ligazóns externas

* Páxina oficial *(en castelán)*

|  |  |  |
| --- | --- | --- |
| Predecesor:**José María Michavila** |  **Ministro de Xustiza de España** 2004 - 2007 | Sucesor:**Mariano Fernández Bermejo** |

|  |  |
| --- | --- |
| Control de autoridades | 
* Wd: Q941950
* WorldCat
* VIAF: 14840292
* BNE: XX1004151
* BNF: 123194682
* CANTIC: a10698152
* Dialnet: 106670
* GND: 179975250
* ICCU: MILV061564
* IMDb: nm2024906
* ISNI: 0000 0000 8015 1888
* LCCN: n93098435
* NTA: 305036343
* OL: OL435133A
* PACE: 6359
* SUDOC: 059288396

 |